ජපානයේ රැකියා සඳහා ශ්‍රී ලාංකික පුහුණු ශ්‍රමිකයන් යොමු කිරීමට ශ්‍රී ලංකා විදේශ සේවා නියුක්ති කාර්යාංශය පියවර ගෙන ඇත.ශ්‍රී ලාංකික පුහුණු ශ්‍රමිකයන් ගෙන්වා ගැනීම සම්බන්ධයෙන් ජපානයේ අවධානය යොමුවී තිබෙන අතර ඒ පිළිබඳව ඔවුන්ගේ කැමැත්ත පළකර තිබෙන බවද එම කාර්යාංශය පෙන්වා දෙයි.ශ්‍රී ලංකාවට පැමිණි ජපානයේ යමාමොටෝ සෙයිසකුශෝ කර්මාන්තායතනයේ සාමාන්‍යාධිකාරී කියෝෂි යමාමොටෝ මහතා සමඟ ශ්‍රී ලංකා විදේශ සේවා නියුක්ති කාර්යාංශයේ සභාපති අමල් සේනාලංකාධිකාර මහතා පැවැත්වූ විශේෂ සාකච්ඡාවක ප්‍රතිඵලයක් වශයෙන් මේ අවස්ථාව ශ්‍රී ලංකාවට ළඟාකර ගැනීමට අවස්ථාව ලැබී තිබේ.මෙම සාකච්ඡාවේදී ජපානයේ යමාමොටෝ සෙයිසකුශෝ කර්මාන්තායතනයේ සේවය කිරීම සඳහා ශ්‍රී ලාංකික පුහුණු ශ්‍රමිකයන් බඳවා ගැනීම සම්බන්ධයෙන් විශේෂ අවධානය යොමු කළ අතර ඒ පිළිබඳව ගතයුතු ක්‍රියාමාර්ග සම්බන්ධයෙන්ද සාකච්ඡා කළේය.ඉහළ වැටුප් සහිත වෘත්තීන් වෙනුවෙන් ශ්‍රී ලාංකික පුහුණු ශ්‍රමිකයන් යොමු කිරීමට ශ්‍රී ලංකා විදේශ සේවා නියුක්ති කාර්යාංශයේ අවධානය යොමුකර තිබෙන අතර ඒ සඳහා මෙරට තරුණ තරුණියන් යොමු කිරීම කෙරෙහිද අවධානය යොමුකර තිබේ..